**Fundargerð – Ungmennaráð Snæfellsbæjar**  
**Dagsetning:** 29. maí 2025  
**Tími:** 19:30 – 21:30  
**Staðsetning:** Skerið, Ólafsvík

**Mætt til fundar:**

* Kristján Mar Yilong Traustason
* Hanna Líf Kristgeirsdóttir
* Arnar Valur Matthíasson
* Hanna Imgront
* Stefanía Klara Jóhannsdóttir

**1. Fundarsetning**  
Fundurinn hófst kl. 19:30. Dóra bauð fundargesti velkomna og setti fundinn. Tilefni fundarins var bæði að kveðja fráfarandi ráðsmenn og fagna nýjum meðlimum í ráðinu.

**2. Kveðja til fráfarandi ráðsmanna**  
Hanna Imgront og Stefanía Klara Jóhannsdóttir voru kvaddar með þakklæti fyrir þeirra öfluga þátttöku og framlag til ungmennaráðsins síðustu þrjú ár. Þær hafa verið virkir þátttakendur í þróun ráðsins og hafa haft jákvæð áhrif á starfsemi þess. Fundarmenn þökkuðu þeim fyrir þeirra tíma og skuldbindingu.

**3. Nýir meðlimir boðnir velkomnir**  
Þrír nýir fulltrúar bættust í hópinn og voru boðnir hjartanlega velkomnir:

* Hanna Líf Kristgeirsdóttir
* Hrefna Jónsdóttir
* Arnar Valur Matthíasson

Með þeim breytingum samanstendur ungmennaráðið nú af eftirfarandi meðlimum:

* Emilía Hall Stígsdóttir
* Kristján Mar Yilong Traustason
* Hanna Líf Kristgeirsdóttir
* Hrefna Jónsdóttir
* Arnar Valur Matthíasson

**4. Hugmyndavinna og framtíðarsýn ráðsins**  
Í fundinum fór fram skapandi hugmyndavinna þar sem rætt var um áherslur og framtíðarsýn nýs ráðs. Meðal hugmynda sem komu fram voru:

* **Körfuboltaátak:**  
  Að stuðla að meiri áhuga á körfubolta í bænum, t.d. með því að skipuleggja opna æfingatíma eða viðburði sem hvetja ungmenni til þátttöku.
* **Viðburður fyrir ungmenni á Snæfellsnesi:**  
  Að skipuleggja stærri viðburð fyrir ungmenni á svæðinu þar sem lögð yrði áhersla á skemmtun, samveru og virkni, með þátttöku frá fleiri sveitarfélögum ef mögulegt er.
* **Sameiginlegur fundur með nemendaráði og félagsmiðstöð:**  
  Tillaga var lögð fram um að boða til samstarfsfundar með nemendaráði grunnskólans og fulltrúum félagsmiðstöðvarinnar. Markmið fundarins væri að samræma áherslur og fá fram sjónarmið fleiri ungmenna um hvað skiptir þau mestu máli.
* **Vettvangsferð:**  
  Rætt var um að skipuleggja vettvangsferð fyrir ráðið í sumar eða haust. Markmið ferðarinnar væri annars vegar teambuilding, hins vegar að skoða hvernig önnur ungmennaráð vinna, eða fá innblástur frá sambærilegum verkefnum.

**5. Liðsheild og stemning**  
Fundurinn gekk mjög vel og ríkir góður andi í hópnum. Fundarmenn lýstu ánægju með samsetningu hópsins og kom fram að mikil tilhlökkun væri til komandi verkefna. Nýir og eldri meðlimir virðast nú þegar hafa tengst vel og sýndu mikinn áhuga á að leggja sitt af mörkum.

**6. Fundarlok**  
Fundinum var slitið kl. 21:30. Næsti fundur verður boðaður í samráði við nýja hópinn þegar dagsetning og verkefni liggja fyrir.

**Fundargerð ritaði:**  
Kristján Mar Yilong Traustason, ritari